**NACIONALNI KVIZ ZA POTICANJE ČITANJA KGZ**

<http://www.kgz.hr/?id=1621>

**Što je nacionalni kviz za poticanje čitanja?**  
*Nacionalni kviz za poticanje čitanja* je natjecanje za mlade čitatelje. Provodi se u okviru Mjeseca hrvatske knjige.  
  
**Tko je organizator kviza?**  
KNJIŽNICE GRADA ZAGREBA, [Hrvatski centar za dječju knjigu](http://www.kgz.hr/default.aspx?id=7430), [Odjel za djecu i mladež Gradske knjižnice](http://www.kgz.hr/default.aspx?id=834)



**Projekt 'Čitamo mi u obitelji svi'**

 Hrvatska mreža školskih knjižničara pokrenula je projekt „Čitamo mi, u obitelji svi“ 2012. godine kojem je cilj motivirati djecu za čitanjem. Projekt se provodi s učenicima trećih razreda na način da knjižnična naprtnjača putuje od obitelji do obitelji. U naprtnjači se nalazi 8 knjiga iz različitih područja te bilježnica u koju učenici sa svojim ukućanima upisuju doživljaje. Neke su knjige namijenjene roditeljima, neke djeci, a neke za zajedničko čitanje.

I u našoj školi se i ove školske godine provodi ovaj projekt sa trećim razredima.

Svakoga petka jedno dijete iz razreda dobiva naprtnjaču i zadržava ju do srijede kada ima prigodu u nekoliko minuta drugim učenicima prepričati sve lijepo i zanimljivo što mu se dogodilo tijekom proteklih nekoliko dana kad su svi članovi u njegovoj obitelji čitali knjige iz knjižnične naprtnjače.

Provedbom ovog projekta roditeljima se skreće pozornost na važnost svladavanja tehnike čitanja, motivira ih se i upućuje kako da pomognu svojoj djeci u svladavanju tehnike čitanja, senzibilizira ih se za sklonost školskoj knjižnici i školskom knjižničaru.

Ovim vrijednim projektom se aktivno prinosi razvoju čitačkih sposobnosti, skreće pozornost na to da knjižnica nije samo posudionica knjiga, već nudi niz drugih usluga.

 Više o projektu možete pročitati na ovim internetskim stranicama:  
<https://sites.google.com/a/knjiznicari.hr/citamo-mi-u-obitelji-svi/o-projektu>

Popis knjiga za naprtnjaču:

*1. skupina: roman ili zbirka priča hrvatskog autora*

**H. Kovačević: Tajna šutljivog dječaka**

*2. skupina: zbirka pjesama za djecu*

**M. Bjažić: Tata nema vremena**

*3. skupina: književno djelo za roditelje*

**M. Krizmanić: U ljubavi i bez nje**

*4. skupina: slikovnica*

**R. Ovčar: Kraljevske suze**

*5. skupina: popularno-znanstvena knjiga*

**F. Macdonald: Ne bi želio biti vitez u srednjem vijeku**

*6. skupina: priručnik za odgoj djece*

**N. Lovrinčević: Zamke za roditelje**

*7. skupina: priručnik za kvalitetno provođenje slobodnog vremena*

**Zavrti i zaigraj**

*8. skupina: popularno-znanstvena knjiga o hrvatskoj povijesti, kulturi ili tradiciji*

**Biblijske poslovice u Hrvata**

**Projekt Naša cvjetna lektira**

U našoj školi već godinama živi projekt 'Cvjetna lektira' koji marljivo provode učitelji i učenici 2. razreda u suradnji sa školskom knjižničarkom.   
  
I ove godine proljeće ćemo obilježili čitajući priču 'Plesna haljina žutog maslačka' Sunčane Škrinjarić, izradom likovnih i literarnih radova 2.a, 2.b i 2.c razreda te zanimljivim aktivnostima vezanim uz prirodu, cvijeće, ekologiju.

**Čitanjem do zvijezda – natjecanje u znanju i kreativnosti**

Natjecanje se sastoji od dva dijela:

1. Kviz znanja
2. Prezentacija plakata

Za sudjelovanje u Kvizu znanja natjecatelji će pročitati sljedeće naslove:

1. **Ž. Hercigonja: Tajni leksikon**
2. **B. Primorac: Maturalac**
3. **J.Tihi-Stepanić: Imaš fejs!**
4. **J. Bitenc: Twist na bazenu**

Ekipu čini troje natjecatelja od petog do osmog razreda. Na natjecanje dolaze u pratnji knjižničara ili nekog drugog učitelja mentora.

Tema je ovogodišnjeg natjecanja **suvremeni roman za mlade**, stoga je za natjecanje potrebno proučiti njegove odrednice u čitankama za hrvatski jezik. Isto tako, potrebno je proučiti i životopis spisateljice Jasminke Tihi-Stepanić.

Tema **plakata** je roman **Jasminke Tihi-Stepanić „Imaš fejs!“** Pravila natječaja za odabir najboljeg plakata nalazise u privitku.

Plakat je individualni rad jednog učenika. U ovom dijelu natjecanja može sudjelovati svaki zainteresirani učenik bez obzira na to sudjeluje li u kvizu ili ne.

Školska razina natjecanja održat će se 12. prosinca 2012. u 9.00 sati. Pitanja i točne odgovore dobit će sve škole koje sudjeluju u natjecanju jedan dan ranije na e-mail škole ili e-mail osobe zadužene za provedbu natjecanja u školi.

Županijska razina natjecanja održat će se 24. siječnja 2012. u 9.00 sati. Pitanja i rješenja poslat će se školi koja sudjeluje u natjecanju dan ranije na e-mail škole ili e-mail osobe zadužene za provedbu natjecanja u školi.

Regionalna razina natjecanja održat će se u Varaždinu u prostorijama Društvo „Naša djeca“.